Սառա Չոկ

**Սառա Լուիզա Քրիստինա Չոկ** (հաճախ արտասանվում է սխալ` Չալկ, , ), կանադաամերիկյան դերասանուհի, առավել հայտնի է դարձել NBC-ի «Կլինիկա» սիթքոմում բժիշկ Էլլիոտ Ռիդի, «Ռոզաննա» հեռուստասերիալում` Բեկկի Կոններ Հիլի դերերում և CBS-ի «Ինչպես հանդիպեցի ձեր մայրիկին» սիթքոմում դերակատարելով Ստելլային։ 2013 թվականի սկզբին «Ինչպես ապրել ծնողների հետ կյանքի մնացած մասը» սիթքոմում գլխավոր դեր է տարել։»։

## Կարիերա
Սառա Չոկի կարիերան որպես դերասանուհի սկսվել է 8 տարեկան հասակից, երբ նա սկսել է հայտնվել տարբեր մյուզիքլներում։ 12 տարեկանում նա դարձել է KidZone կանադական մանկական շոուի լրահաղորդը։ 1993 թվականին «Ռոզաննա» հեռուստասերիալում Սառան ստացել է Բեկի (Կոններ) Հիլի դերը, ինչպես նաև *Roseanne* «Halloween: The Final Chapter» էպիզոդում Սառան  որպես կամեո հանդես է եկել այլ կերպարի դերում (առաջին անգամ ցուվադրվել է 1995 թվականի հոկտեմբերի 31-ին)։ Հետո Սառան ոչ երկար ժամանակով վերադառնում է Կանադա, որտեղ նկարահանվում է *Nothing Too Good for a Cowboy (1998—1999)* հեռուստատեսային դրամայում։ 2001 թվականին NBC-ի «Կլինիկա» հեռուստասերիալում նա ստացել է բժիշկ Էլլիոտ Ռիդի դերը։ Սառան խաղացել է մի քանի ֆիլմերում, որոնց թվում են` *Էռնեստը դպրոց է գնում* և «Ինչպես հանդիպեցի ձեր մայրիկին» հեռուստասերիալը, որտեղ ներկա է 10 էպիզոդներում։ Նա նաև The Lonely Island-ի հետ հայտնվել է Channel 101 *The 'Bu* նախագծում, *[[The O.C.]]* հայտնի շոուի պարոդիայում, սակայն տիտրերում հանդես է եկել որպես «Պամելա Ֆենտոն»։ 2008 թվականին Չոկը սկսել է ներկայացնել Hanes կանանց ներքնաշորերը, որը նույնպես ներառում էր մի շարք գովազդային հոլովակներ, որի ռեժիսորը «Կլինիկա» հեռուստասերիալի իր կոլեգան էր` Զակ Բրաֆը։

## Անձնական կյանքը
Սառա Չոկը ծնվել է Օնտարիո նահանգի Օտտավա քաղաքում և մեծացել է Բրիտանական Կոլումբիայի  Վանկուվեր քաղաքում։ Սառան Դուգլաս և Էնջի Չոկերի երեք աղջիկներից միջնեկն է։ Սառայի մայրը ծնունդով Գերմանիայի Ռոստոկ քաղաքից է։  Ըստ «Scrubs» սերիալի վերաբերյալ ռեժիսորական մեկնաբանության, Սառան իր հայրենի քաղաքում գերմանական դպրոց հաճախել է շաբաթը երկու անգամ։ Նրա մայրենի լեզուն անգլերենն է, նաև նա ազատ խոսում է ֆրանսերեն և վարժ գերմաներեն։ 1994 թվականին Հյուսաիսային Վանկուվերում Չոկը ավարտել է Հենդսվորդյան Միջնակարգ Դպրոցը ():

Սառայի հայրը Վանկուվերում զբաղվում է մասնավոր իրավաբանական գործունեությամբ։ Նրա ծնողները նաև ղեկավարում են մի կազմակերպություն, որը զբաղվում է որդեգրամբ և մասնագիտացված է այլազգի որբերին (հիմնականում չինացիներ) կանադական ընտանիքներում տեղավորելու հարցում։ Սառայի մեծ քույրը` Նատաշան, նույնպես զբաղվում է իրավաբանությամբ։ 2008 թվականի ապրիլին Չոկը դարձել է ԱՄՆ-ի քաղաքացի։ Նա նշանված է փաստաբան Ջեյմ Աֆիֆի հետ և 2009 թվականի դեկտեմբերի 24-ին տղա է ունեցել, ում անունը Չառլի Ռոդես Աֆիֆի է:. 2016 թվականի ապրիլի 12-ին հայտնի դարձավ, որ զույգը սպասում է իրենց երկրորդ երեխայի ծնվելուն:. 2016 թվականին ծնվեց նրանց աղջիկը` Ֆրենկին։

## Հասարակական գործունեություն
Չոկի հորաքույրն ու տատիկը մահացել են կրծքագեղձի քաղցկեղից, որը վաղ փուլերում դժվար է ախտորոշել։ Այդ դեպքերից հետո Սառան սկսում է լրջորեն անհանգստանալ այդպիսի ուռուցքների պատճռով, և նկարահանվում է Lifetime *Why I Wore Lipstick To My Mastectomy* ֆիլմում։

## Ֆիլմագրություն
### Հեռուստատեսություն
* 1992 — *Քաղաքային*
* 1993 — *Relentless: Mind of a Killer*
* 1993 — *Woman on the Ledge*
* 1994 — *Beyond Obsession*
* 1996 — *[[Ռոբին Հուդ]]*
* 1996 — *Միայն առաջ*
* 1996 — *Ընդդեմ վախի*
* 1993—1997 — *Ռոզաննա*
* 1997 — *A Child’s Wish*
* 1997 — *Dying to Belong*
* 1997 — *Daughters*
* 1998 — *Ես սպասել եմ քեզ*
* 1998 — *Nothing Too Good for a Cowboy*
* 1999 — *Առաջին ալիք*
* 2001—2010 — *Կլինիկա*
* 2002 — *Clone High*
* 2002 — *The Chronicle*
* 2003—2005 — *The Bu*
* 2006 — *Why I Wore Lipstick To My Mastectomy*
* 2008 — *[[Ինչպես հանդիպեցի ձեր մայրիկին]]*
* 2011 — *Խելակորույս սեր*
* 2012 — *Գիշատիչների քաղաքը*
* 2013 — *Ինչպես ապրել ծնողների հետ կյանքի մնացած մասը*
* 2013 — Grey's Anatomy (9 եփերաշրջան, 19 սերիա)
* 2014 — մուլտսերիալ Ռիկ և Մորտի (Բեթ Սմիթ, հնչյունավորում)
* 2015 — *Բեկստրոմ* (1 եթերաշրջան, 3 սերիա)
* 2015 — *Հանդիպման համար անպիտան* (ինքն իր դերում)

### Ֆիլմեր
* 1994 — *Էռնեստը դպրոց է գնում*
* 1999 — *2000: Հայտնության պահին*
* 1999 — *All Shook Up*
* 2000 — *Մոխրոտիկ։ Կրկին մենակ*
* 2000 — *Spin Cycle*
* 2001 — *Ինձ ավելի ուշ սպանիր*
* 2001 — *Առավելագույն էքստրիմ*
* 2005 — *Alchemy*
* 2005 — *Կարկանդակ*
* 2007 — *Քաոսի տեսությունը*
* 2007 — *Mama’s Boy*
* 2016 — Անտանելի տիկիններ

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ